Koordinatalari: 36°19′16.319999999991″N 50°2′9.6000000000049″E﻿ / ﻿36.32119999999999749°N 50.036000000000001364°E﻿ / 36.32119999999999749; 50.036000000000001364GO

**Islom Azad universiteti, Qazvin filiali** (forscha: دانشگاه آزاد اسلامی واحد قزوین, *Danushgah-e Âzad-e Eslâmi-ye Vahed-e Qezvin*) — Eronning Qazvin shahridagi xususiy universitet.

Tavsifi
-------

Universitet milliy va mintaqaviy oliy taʼlim sohasida yetakchi boʻlib, innovatsion menejerlar va ekspertlarning yangi avlodini tayyorlash orqali jamiyatga oʻz hissasini qoʻshmoqda. Keng iqtisodiy, madaniy, texnologik va ijtimoiy o'zgarishlarni hisobga olgan holda, universitet ta'lim kurslari va ko'plab xizmatlarni loyihalash va rivojlantirish, zamonaviy texnologiyalar va eng ilg'or ta'lim tizimlaridan foydalanish, shuningdek chet el universitetlari bilan hamkorlik qilish orqali vujudga keltirilgan ta'lim va tadqiqot ehtiyojlarini qondirishga intiladi. O'zining navbatdagi missiyasi sifatida universitet xalqaro universitetga aylanishga intilmoqda. Hozirda u akkreditatsiyadan o'tgan ba'zi universitetlar bilan tadqiqot va ta'lim yo'nalishlarida hamkorlik qilmoqda.

Tarixi
------

Universitet 1992-yilda tashkil etilgan. Universitetda hozir 100 ta dastur bo'yicha 15 000 ga yaqin talaba tahsil oladi. U assotsiatsiya, bakalavr, magistr va PhD darajalarida ilmiy unvonlar beradi.

Kampus
------

IAUQB asosiy kampusi Barajin tumanidagi Tehron-Rasht avtomobil yo'lining shimolida joylashgan. Kampus yerlarining katta qismi o'zlashtirilgan.

Asosiy kampusda 15 dan ortiq binolar mavjud. Ulardan beshta bino kollejdir:

* Biotibbiyot muhandisligi, elektrotexnika, IT va kompyuter fanlari kolleji
* Qurilish muhandisligi kolleji
* Arxitektura kolleji
* Sanoat va mashinasozlik kolleji
* Buxgalteriya hisobi va menejment kolleji
* Texnik diplomlar kolleji (Navab kolleji; asosiy kampusda emas)

Asosiy kampus mamlakatdagi eng chiroyli inshootlardan hisoblanadi. U Erondagi eng yirik kollej masjidlaridan biriga ega.

Kampusda o‘ziga xos dam olish va ko‘ngilochar maskanlari ham mavjud. Bu yerda zamonaviy ustaxonalar, laboratoriya va texnologik birliklar joylashtirilgan. Asosiy kampusda mexatronika tadqiqot laboratoriyasi va texnologiya bo'linmalarining inkubator markazi faoliyat yuritadi. 130 000 dan ortiq kitob fondiga ega universitetning markaziy kutubxonasi tadqiqot uchun qulaydir. Butkul shisha bila qoplangan kutubxona o'quv zali kunduzgi yorug'likdan maksimal foydalanish imkoniyatini beradi.

2014-yilda 1980-yillardagi Eron-Iroq urushida halok bo‘lgan askarlar dafn etilganidan so‘ng, universitet madaniyat bo'linmalari ularning qabri ustiga yodgorlik qurishga qaror qilgan. Yodgorlik 2015-yilda qurib bitkazilgan. Unda Nishopurlik Attorning mashhur *"Mantiq ut-tayr"* sheʼriy kitobidan parchalar olingan boʻlib, yetti muhabbat vodiysini koʻrsatadi.

Akademiklar
-----------

Universitet to'rtta ilmiy daraja dasturlarida o'qishlikni taklif qiladi, bular: assotsiatsiya, B.A/B.Sc, MSc va PhD.

### Biotibbiyot muhandisligi, elektrotexnika, IT va kompyuter fanlari maktabi

Fakultet 1993, 1996, 1997, 1998-dan 2003-yilgacha kompyuter injiniringi (dasturiy taʼminot, apparat taʼminoti), elektrotexnika (elektronika, boshqaruv) va axborot texnologiyalari boʻyicha bakalavr darajasini hamda uzluksiz hisoblash boʻyicha dotsent diplomini qo'lga kiritish uchun o'quv kurslarini taklif qilgan. 1999-yildan 2003-yilgacha elektrotexnika (elektronika) bo'yicha uzluksiz bakalavr yo'nalishi bo'yicha boshqa ta'lim yo'nalishlari fakultet dasturiga qo'shilgan. 2003-yilda fakultetda "Elektrotexnika, kompyuter va axborot texnologiyalari" fakultetida to‘rtta ta’lim yo‘nalishi bo‘yicha magistratura ta’lim bo‘limi o‘z faoliyatini boshlagan. Bundan tashqari, kompyuter injiniringi (dasturiy ta'minot) bitiruvchilari soni 5 nafarni, olingan dissertatsiyalar soni esa 60 nafarni tashkil etadi.

Talabalar sonining ko'payishi va ta'lim maydoniga bo'lgan talab tufayli ushbu fakultet o'zining avvalgi joyi Navabdagi Dotsent diplom fakultetidan Shahid Abbaspur kampusidagi yangi binoga ko'chirilgan.

Hozirgi fakultet maydoni 9682 kvadrat metrni tashkil etadi, shundan 37 ta sinfxonasi, audio-vizual uskunalar bilan jihozlangan 6 ta sinfxonasi, kompyuter va elektron ish uchun laboratoriya va ustaxona jihozlari bilan jihozlangan 15 ta sinfxonasi mavjud. Hozirda fakultetda 3882 nafar talaba tahsil olmoqda.

Fakultetda 33 nafar professor-o‘qituvchilar, shuningdek, 42 nafar mehmon o‘qituvchi faoliyat olib boradi. Yuqoridagi raqamlar texnik kurslar bilan bog'liq. Mexatronika, Kompyuter injiniringi (dasturiy taʼminot, sunʼiy intellekt) va IT injiniring kafedralarida 8 nafar oʻqituvchi va 6 nafar mehmon oʻqituvchi ishlaydi. 

### Mexatronika tadqiqot laboratoriyasi (MRL)

Mexatronika tadqiqot laboratoriyasi 2003-yilda universitet nazorati ostida mustaqil tadqiqot markazi sifatida tashkil etilgan. Uning asosiy faoliyat turidan biri RoboCup xalqaro tanlovida ishtirok etishlikdir.

Havolalar
---------

* Universitetning rasmiy sayti

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* ISNI: 0000 0004 0417 6900

 |



1. ↑  „AUQ info".  Official Website of university. Qaraldi: 2018-yil 19-iyul.
2. ↑  More information